આપણા શરીરનું એક સૌથી મહત્ત્વનું પાસું છે, આત્મતત્ત્વ, આપણા સૌમાં એક એવું તત્ત્વ છે જેના કારણે આપણે સૌ બોલીએ છીએ, સાંભળીએ છીએ, હરીએ-ફરીએ છીએ એનું નામ આત્મતત્ત્વ જ છે. આપણને હાથમાં કોઈ ટાંકણી મારી દે તો આપણને દર્દ થાય છે, પણ મૃત્યુ પછી એજ હાથને સળગાવી દેવામાં આવે તો પણ કશું જ થતું નથી કારણ... કારણ કે આપણા શરીરમાંથી પેલું આત્મતત્ત્વ નીકળી ગયું હોય છે. આપણા શરીરની ચાર દીવાલોમાં આત્મા રહે છે.